
Serviceminded daglig leder søges til cafeteria og drift 
Vil du være med til at skabe mere liv og aktivitet i vores cafeteria og samtidig sørge for de bedste rammer til idræt, fællesskab og lokale aktiviteter i Espe?
Vi søger en engageret og serviceminded medarbejder, som kan være med til at udvikle vores hal, motionscenter og cafeteria. Arbejdsopgaverne er af skiftende karakter og indeholder en høj- og lavsæson styret af hallens aktiviteter gennem året
Cafeteria: Betjening og udvikling af cafeteriaet samt flair for kundeservice. Indkøb, madlavning og planlægning af ungarbejderes vagtplan
Administration: Håndtering af bookinger, udlejning, faktureringsgrundlag til kassereren og kontakt til brugere, foreninger og kommune.
Udendørs og praktiske opgaver: Ansvar for udearealer, mindre vedligehold, rengøring af café samt gulvvask og øvrig rengøring i hallen
Arrangementer: Planlægning, koordinering og afvikling af arrangement og stævner 
Samarbejde: Tæt samarbejde med halbestyrelsen, foreningerne, skole og institutioner og øvrige brugere af hallen

Vi ønsker, at du
· Er imødekommende, synlig for brugerne og god blandt mennesker
· Kan arbejde selvstændigt og strukturere din egen arbejdsuge. Der kan forekomme aften- og weekendarbejde i forbindelse med arrangementer og aktiviteter.
· Har sans for service, kvalitet og salg
· Er praktisk anlagt
· Du trives i mødet med mennesker i alle aldre – fra de yngste brugere til de ældre. Og møder alle med et smil og god service
· Har almindelige IT-færdigheder og er fortrolig med at arbejde på en computer. Vi bruger flere forskellige IT-systemer, men kendskab til systemerne er ikke en forudsætning – du vil naturligvis blive oplært. 
Kontrakter, fakturering og vagtplaner foregår ligeledes digitalt.
· Du behersker dansk i skrift og tale.

Vi tilbyder
· En alsidig hverdag med stor frihed under ansvar
· Samarbejde med engagerede kolleger og frivillige
· En central rolle i lokalsamfundet
· Mulighed for at sætte dit eget præg på cafeteriaets udvikling
· Løn efter nærmere aftale

Har du lyst til at høre mere?
Så er du velkommen til at kontakte halbestyrelsens forperson Janne Riken
Telefon: 47471313
Mail: formand@espehallen.dk

Praktisk information
Arbejdssted: Espehallen, Skovvej 15, 5750 Ringe
Ansættelse: 37 timer ugentlig i gennemsnit over hele året
Tiltrædelse forventes senest 1. november 2026
Ansøgningsfrist: 7. september
Vi afholder ansættelsessamtaler løbende og forbeholder os retten til at ansætte den rette kandidat, inden ansøgningsfristen udløber
Ansøgningen sendes til formand@espehallen.dk

